41. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡ. ΚΥΒΕΡΝΗΣΕΩΣ ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.410.6/290/40926 της 17/17 Απρ.  1976 (ΦΕΚ Β΄ 519) (Διόρθ. Ημαρτ. εν ΦΕΚ Β΄ 700 της 26  Μαΐου 1976) Περί τροποποιήσεως της συνθέσεως του Διδακτικού Προσωπικού των ΚΑΤΕ. Έχοντες υπ’ όψει: 1.Το άρθρ. 19 παρ. 3 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως» (ΚΑΤΕ).  2.Τα άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», αποφασίζομεν: Τροποποιούμεν την σύνθεσιν του διδακτικού προσωπικού των ΚΑΤΕ ως προς τας ακολούθους θέσεις και ειδικότητας αυτού: 1.Η θέσις καθηγητού ειδικότητος Ξενοδοχειακής της Ανωτέρας Σχολής Στελεχών Επιχειρήσεων του ΚΑΤΕ Πατρών του Κλάδου Α1 επί βαθμώ καθηγητού Σχολών Υπομηχανικών Ε.Μ.Π. μετατρέπεται εις θέσιν καθηγητού ειδικότητος ιατρού παθολόγου ή ιατρού ειδικότητος χειρουργικής της Ανωτέρας Σχολής Παραϊατρικών Επαγγελμάτων του ΚΑΤΕ Θεσσαλονίκης του αυτού Κλάδου και βαθμού. 2.Η θέσις βοηθού ειδικότητος Γραμματέως του Κλάδου Α4 επί βαθμώ 7ω έως 4ω, ή Στενοδακτυλογράφου του Κλάδου Β1 επί βαθμώ 9ω έως 6ω της Ανωτέρας Σχολής Στελεχών Επιχειρήσεων του ΚΑΤΕ Πατρών μετατρέπεται εις θέσιν Βοηθού ειδικότητος Γραμματέως ή Στενοδακτυλογράφου της Ανωτέρας Σχολής Στελεχών Επιχειρήσεων του ΚΑΤΕ Αθηνών. 